**44444444444444444444444444444444444444444444444444444444444444444444444444444444**

**4/2025.**

**Csanytelek Község Önkormányzata Képviselő-testülete**

**Ügyrendi Bizottsága**

**2025. május 27-én (kedden) de. 10.45 órakor megtartott**

**soros nyílt ülésének**

**J e g y z ő k ö n y v e**

**44444444444444444444444444444444444444444444444444444444444444444444444444444444**

**J e g y z ő k ö n y v**

**Készült:** Csanytelek Község Önkormányzata Képviselő-testülete *Ügyrendi Bizottsága* 2025. május 27-én de. 10 óra 45 perckor kezdődött soros nyílt üléséről.

**Az ülés helye**: Polgármesteri Hivatal díszterme

**Jelen vannak:**

Bernát János bizottság elnökhelyettese

Bartus László bizottság tagja

Mucsiné Mészáros Tímea bizottság tagja

**Távolmaradását bejelentette:** Kovács Andrea bizottság elnöke

Palástiné Pap Ildikó bizottság tagja

**Tanácskozási joggal jelent meg:** Erhard Gyula polgármester

Kató Pálné jegyző, jegyzőkönyvvezető

Zsótér Dóra irodavezető-helyettes

**Bernát János bizottság elnökhelyettese:** köszöntötte a megjelent bizottsági tagokat és az ülésen tanácskozási joggal résztvevőket. Megállapította, hogy az ülés határozatképes, mert a bizottság tagjai közül 3 tag megjelent, 2 tag előzetesen bejelentette távolmaradását.

**1.) Napirend**

**Tárgy: Előadó:**

*A Bizottság 2025. májusi ülése napirendjének jóváhagyása*  Bernát János bizottság elnök-h.

**Bernát János bizottság elnökhelyettese:** javaslatot tett az ülés napirendjére az általa kiadott ülésre szóló meghívóban feltüntetett napirendi pontokra vonatkozóan. Szavazásra bocsátotta az ülés napirendjére írásban kiadott és az általa tett javaslatot, mellyel a bizottság tagjai egyhangúlag 4 igen szavazattal egyetértett és az alábbi határozatot hozta.

**8/2025. (V. 27.) ÜB határozat**

**Tárgy:** *A Bizottság 2025. májusi ülése napirendjének jóváhagyása*

**H a t á r o z a t**

Csanytelek Község Önkormányzata Képviselő-testülete mellett működő Ügyrendi Bizottság a Bizottság Elnöke által kiadott, a Bizottság 2025. május 27. napján tartandó ülése meghívójában feltüntetett napirendi pontokat vette fel tárgyalásra.

**Az ülés napirendje:**

1. *A Bizottság 2025. májusi ülése napirendjének jóváhagyása*

Előadó: Kovács Andrea Bizottság elnöke

1. *Csanytelek Község Önkormányzata és az önkormányzati hivatal 2024. évi költségvetésének*

*módosításáról szóló önkormányzati rendelet-tervezet véleményezése*

Előadó: Erhard Gyula polgármester, Kató Pálné jegyző, Kovács Andrea bizottság elnöke

1. *Csanytelek Község Önkormányzata és az önkormányzati hivatal 2024. évi költségvetésének*

*végrehajtásáról szóló beszámoló (zárszámadás) önkormányzati rendelet-tervezet véleményezése*

Előadó: Erhard Gyula polgármester, Kató Pálné jegyző, Kovács Andrea bizottság elnöke

1. *A személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 1/2025. (I. 31.) önkormányzati rendelet-módosításáról szóló önkormányzati rendelet- tervezet véleményezése*

Előadó: Erhard Gyula polgármester, Kató Pálné jegyző, Kovács Andrea bizottság elnöke

1. *Egyebek*

Határozatról értesítést kap:

* Kató Pálné jegyző és általa
* Bizottság Elnöke és Tagjai (Helyben)
* Irattár

1. **Napirend**

**Tárgy: Előadó:**

*Csanytelek Község Önkormányzata és az önkormányzati* Erhard Gyula polgármester

*hivatal 2024. évi költségvetésének módosításáról szóló* Kató Pálné jegyző

*önkormányzati rendelet-tervezet véleményezése* Bernát János bizottság elnök-h.

(Tárgyi írásos előterjesztése e jegyzőkönyv melléklete)

**Erhard Gyula polgármester:** nem élt a *szóbeli kiegészítés* lehetőségével.

**Bernát János bizottság elnökhelyettese:** a napirendi pont egyik előadójaként az írásban benyújtott előterjesztéshez és annak mellékletiben foglaltakhoz *szóbeli kiegészítést* nem tett.

**Kató Pálné jegyző:** *szóbeli kiegészítésében* visszautalt a testület által 2024. év február hónap végén kiadott költségvetési rendelet alkotására, melyben mind az önkormányzat, mind a hivatal költségvetését eredeti előirányzat szerint hagyta jóvá a testület. Időközben a költségvetést szabályozó központi jogszabály módosítása hatályba lépett, valamint több olyan önkormányzati bevételi és kiadási előirányzat változtatásával járó pénzügyi elszámolásra került sor, amely elengedhetetlenné tette a tárgyi önkormányzati rendelet és annak mellékletei módosítását. Utalt az előterjesztésben, az ahhoz csatolt előzetes hatásvizsgálatban, az általános és részletes indokolásban foglaltak jelentőségére. Kitért a tárgyi jogszabály technikai jellegére, ami egyrészt a módosító rendelet hatályon kívül helyezését eredményezi, másrészt az indokolás közzétételét feleslegessé teszi. Szakmai érveket sorolva kezdeményezte az önkormányzati rendelet-tervezet megvitatása után annak elfogadását és a Pénzügyi Ellenőrző, Foglalkoztatáspolitikai és Településfejlesztési Bizottság, majd Képviselő-testület elé terjesztését – változtatás nélküli – elfogadásra.

**K é r d é s, hozzászólás nem hangzott el.**

**Bernát János bizottság elnökhelyettese:**  *összefoglalójában* támogatta a beterjesztett, az önkormányzat és az önkormányzati hivatal 2024. évi költségvetéséről szóló önkormányzati rendelet módosítására benyújtott önkormányzati rendelet-tervezet Pénzügyi Ellenőrző, Foglalkoztatáspolitikai és Településfejlesztési Bizottság és Képviselő-testület elé terjesztését. Indítványozta a bizottság tagjai részére tárgyi előterjesztés, az ahhoz csatolt előzetes hatásvizsgálat, az indokolás és az önkormányzati rendelet-tervezet elfogadását, annak határozatban történő rögzítését. Indítványát szavazásra bocsátotta, melyből megállapította, hogy a bizottság egyhangú 4 igen szavazattal (ellenszavazat és tartózkodás nélkül) elfogadta azt és az alábbi határozatot hozta.

**9/2025. (V. 27.) ÜB határozat**

**Tárgy:** *Az önkormányzat és az önkormányzati hivatal 2024.. évi költségvetése módosításáról szóló önkormányzati rendelet-tervezet véleményezése*

**H a t á r o z a t**

Csanytelek Község Önkormányzata Képviselő-testülete *Ügyrendi Bizottsága* az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés b) pontja szerinti jogkörében eljárva megtárgyalta a tárgyi napirendi pontban foglaltakat és

megállapítja, hogy a rendelet-tervezet

* az Alaptörvény 32. cikk (2) bekezdése szerinti eredeti jogalkotói jogkörben,
* az Alaptörvény 32. cikk (1) bekezdés f) pontjában írt feladatkörében eljárva,
* az Államháztartásról szóló 2011. évi CXCV. törvény 24. § (4) bekezdésébe foglaltan,
* a Magyarország helyi önkormányzatairól szóló 2011. évi CVXXXIX. törvény 111. § (1)-(4) bekezdése rendelkezései,
* a jogalkotásról szóló 2010. évi CXXX. törvény 5. § (8) bekezdése szabályának

megfelel, eleget tesz

* az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés b pontjában az Ügyrendi Bizottság,
* a rendelet 24. § (3) bekezdés a) pontjába foglalt

előzetes véleményezési jogköre gyakorlásának.

Az Ügyrendi Bizottság tárgyra vonatkozóan javaslatot tesz a Képviselő-testület Pénzügyi Ellenőrző, Foglalkoztatáspolitikai és Településfejlesztési Bizottsága számára a tárgyi napirendi pont tárgyalására és a fent hivatkozott jogszabályon alapuló jóváhagyásra és elfogadó javaslattal testület elé terjesztésre.

Határozatról értesítést kap:

Kató Pálné jegyző és általa

* Csanytelek Község Önkormányzata Képviselő-testülete Tagjai (Helyben)
* Ügyrendi Bizottság Tagjai (Helyben)
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Irattár

1. **Napirend**

**Tárgy: Előadó:**

*Csanytelek Község Önkormányzata és az önkormányzati* Erhard Gyula polgármester

*hivatal 2024. évi költségvetésének végrehajtásáról szóló* Kató Pálné jegyző

*beszámoló (zárszámadás) önkormányzati rendelet- tervezet* Bernát János bizottság elnök-h. *véleményezése*

(Tárgyi írásos előterjesztése e jegyzőkönyv melléklete.)

**Erhard Gyula polgármester:** *szóbeli kiegészítést* nem tett.

**Bernát János bizottság elnökhelyettese:**  *szóbeli kiegészítést* nem fűzött a tárgyban benyújtott előterjesztéshez.

**Kató Pálné jegyző:** *szóbeli kiegészítésében* visszautalt a testület által 2024. február hónapban kiadott, az önkormányzat költségvetéséről szóló önkormányzati rendelet alkotására, melyben mind az önkormányzat, mind a hivatal költségvetését eredeti előirányzat szerint hagyta jóvá a testület, melyet önkormányzati rendeletével módosított, majd az abban foglaltaknak megfelelve végrehajtott költségvetését a tárgyi önkormányzati rendelet-tervezet szerinti zárszámadásról szóló önkormányzati rendeletbe kívánja foglalni. Javasolta a tárgyi előterjesztés, a rendelet-tervezet és ahhoz csatolt előzetes hatásvizsgálat, az általános és részletes indokolás megvitatása után annak elfogadását és a Pénzügyi Ellenőrző, Foglalkoztatáspolitikai és Településfejlesztési Bizottság, majd Képviselő-testület elé terjesztését – változtatás nélküli – elfogadásra.

**K é r d é s, hozzászólás nem hangzott el.**

**Bernát János bizottság elnökhelyettese:**  *összefoglalójában* támogatta a beterjesztett, az önkormányzat és az önkormányzati hivatal 2023. évi költségvetése zárszámadásáról szóló rendelet-tervezet Ügyrendi Bizottság általi elfogadását, majd Pénzügyi Ellenőrző, Foglalkoztatáspolitikai és Településfejlesztési Bizottság és Képviselő-testület elé terjesztését. Indítványozta a bizottság tagjai részére tárgyi előterjesztés, az ahhoz csatolt előzetes hatásvizsgálat, az indokolás és a rendelet-tervezet elfogadását, annak határozatban történő rögzítését. Indítványát szavazásra bocsátotta, melyből megállapította, hogy a bizottság egyhangú 4 igen szavazattal (ellenszavazat és tartózkodás nélkül) elfogadta azt és az alábbi határozatot hozta.

**10/2025. (V. 27.) ÜB határozat**

**Tárgy:** *Az önkormányzat és az önkormányzati hivatal 2024. évi költségvetésének végrehajtásáról szóló beszámoló (zárszámadás) önkormányzati rendelet-tervezet véleményezése*

**H a t á r o z a t**

Csanytelek Község Önkormányzata Képviselő-testülete *Ügyrendi Bizottsága* napirendje keretében megtárgyalta az önkormányzat és az önkormányzati hivatal 2024. évi költségvetésének végrehajtásáról szóló önkormányzati rendelet-tervezetében, az előzetes hatásvizsgálatban, az indokolásban foglaltakat, melyre vonatkozóan az alábbi megállapításokat teszi:

a beterjesztők

* az Alaptörvény 32. cikk (2) bekezdése szerinti *eredi jogalkotási hatáskörben* eljárva,
* az Alaptörvény 32. cikk (1) bekezdése f) pontjában meghatározott,
* az államháztartásról szóló 2011. évi CXCV. törvény 91. § (1)-(2) bekezdésébe és
* a jogalkotásról szóló 2010. évi CXXX. törvény 5. §) (8) bekezdésébe

foglalt *feladatkörben eljárva* nyújtották be tárgyban a település polgármestere és jegyzője közös előterjesztését, az ahhoz csatolt előzetes hatásvizsgálatot, az általános és részletes indokolást és az önkormányzati rendelet-tervezetet, amely *megfelel* a jogalkotásról szóló 2011. évi CXXX. törvényben és a jogszabályszerkesztésről szóló 61/2009. (XII. 14.) IRM rendeletben írtaknak.

Az Ügyrendi Bizottság az előterjesztéshez csatolt rendelet-tervezetet az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdése b) pontjában biztosított *véleményezési jogkörében eljárva* alkalmasnak tartja Pénzügyi Ellenőrző, Foglalkoztatáspolitikai és Településfejlesztési Bizottság elé terjesztésre és pénzügyi szakmai előkészítő- javaslattevői vitára, majd Képviselő-testület általi – változtatás nélküli – elfogadásra.

Határozatról értesítést kap:

* Kató Pálné jegyző és általa
* Képviselő-testület Tagjai (Helyben)
* PEFTB Tagjai (Helyben)
* ÜB Tagjai (Helyben)

**4.) Napirend**

**Tárgy: Előadó:**

*A személyes gondoskodást nyújtó szociális ellátásokról, azok igénybevételéről,* Erhard Gyula polgármester

*valamint a fizetendő intézményi térítési díjakról szóló 1/2025. (I. 31.)* Kató Pálné jegyző

*önkormányzati rendelet-módosításáról szóló önkormányzati rendelet- tervezet* Bernát János bizottság elnök-h.

*véleményezése*

(Tárgyi írásos előterjesztése e jegyzőkönyv melléklete)

**Erhard Gyula polgármester:** *szóbeli kiegészítést*  nem tett.

**Bernát János bizottság elnökhelyettese:**  az írásban benyújtott előterjesztéshez és annak mellékletiben foglaltakhoz *szóbeli kiegészítést* nem tett.

**Kató Pálné jegyző:** *szóbeli kiegészítésében* visszautalt az idén januári ülésén véleményezett tárgyi önkormányzati rendeletben foglaltakra, mely mint alaprendelet módosítása az alapja annak az önkormányzati rendeletnek, amely szövegcserés módosítása beépül az alaprendeletbe, így a hatályba lépést követő nappal hatályát veszti. Kiemelte, hogy a tárgyi önkormányzati rendelet technikai jellegű, nem hordoz jogot, vagy kötelezettséget, mindössze a Tömörkényi székhelyű szociális intézményben vállalt feladat helyszíne címét változtatja meg akként, hogy az Ifjúság utca 8. sz. helyett a Széchenyi tér 1. sz. alatt lévő címet adja meg. Ezzel mind az intézmény működési engedélye, tanúsítványa, mind az alapító okirat és szakmai dokumentumai is a valóságnak megfelelő alapot nyújt. Javasolta az előterjesztésben, az előzetes hatásvizsgálatban, az általános és részletes indokolásban, továbbá az önkormányzati rendelet-tervezetben foglaltak megvitatását, elfogadását, határozatba történő foglalását, benne a napirendi dokumentumok Pénzügyi Ellenőrző, Foglalkoztatáspolitikai és Településfejlesztési Bizottság elé terjesztését, majd Képviselő-testület elé történő benyújtását, elfogadására javaslattételt.

**K é r d é s, hozzászólás nem hangzott el.**

**Bernát János bizottság elnökhelyettese** *összefoglalójában* támogatta a beterjesztett önkormányzati rendelet-tervezet Ügyrendi Bizottság általi elfogadását, majd Pénzügyi Ellenőrző, Foglalkoztatáspolitikai és Településfejlesztési Bizottság és Képviselő-testület elé terjesztését. Indítványozta a bizottság tagjai részére tárgyi előterjesztés, az ahhoz csatolt előzetes hatásvizsgálat, az indokolás és a rendelet-tervezet elfogadását, annak határozatban történő rögzítését. Indítványát szavazásra bocsátotta, melyből megállapította, hogy a bizottság egyhangú 4 igen szavazattal (ellenszavazat és tartózkodás nélkül) elfogadta azt és az alábbi határozatot hozta.

**11/2025. (V. 27.) ÜB határozat**

**Tárgy**:  *A személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 1/2025. (I. 31.) önkormányzati rendelet módosításáról szóló önkormányzati rendelet-tervezet véleményezése*

**H a t á r o z a t**

Csanytelek Község Önkormányzata Képviselő-testülete mellett működő Ügyrendi Bizottsága megtárgyalta a tárgyi előterjesztésben és ahhoz csatolt dokumentumokban foglaltakat és az alábbi megállapításokat teszi:

a beterjesztett dokumentumok megfelelnek

* a szociális igazgatásról és szociális ellátásokról szóló 1993. évi III. törvény (a továbbiakban: Szt.) 132. § (2) bekezdés d) pontjában és
* az Alaptörvény 31. cikk (2) bekezdésében kapott jogalkotásra való felhatalmazásnak,
* az Szt. vonatkozó szakaszaiban,
* a Magyarország helyi önkormányzatiról szóló 2011. évi CLXXXIX. törvény 13. § 8a. pontjában,
* a jogalkotásról szóló 2010. évi CXXX. törvény 5. § (4) bekezdésében

foglaltaknak, ezért elfogadta azt és elfogadásra ajánlja

* Pénzügyi Ellenőrző, Foglalkoztatáspolitikai és Településfejlesztési Bizottság számára véleményezésre,
* Csanytelek Község Önkormányzata Képviselő-testülete

számára önkormányzati rendelet kiadása érdekében.

Az Ügyrendi Bizottság tárgyi határozatát az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés d) pontjára alapozva hozta meg.

Határozatról értesítést kap:

* Csanytelek Község Önkormányzata Jegyzője és általa
* Csanytelek Község Önkormányzata Képviselő-testülete Tagjai (Helyben)
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Ügyrendi Bizottság Tagjai (Helyben)

**5.) Napirend**

***Egyebek***

**Kató Pálné jegyző:** tájékoztatta a jelenlévőket arról, hogy nincs soros ülés idén a nyári hónapokra, viszont rendkívüli esetben még jogosult és köteles is mindkét bizottság a feladat és hatáskörében való eljárás végrehajtására.

**Bernát János bizottság elnökhelyettes:** megköszönte az ülésen résztvevők megjelenését és az ülést befejezettnek nyilvánította.

K. m. f.

………………………………………. ……………………………………….

Bernát János elnökhelyettes Mucsiné Mészáros Tímea tag